[{"text_idx": "#000002", "text": "Why become a CTA member?"}, {"text_idx": "#000003", "text": "Aneurin Bevan Transport to Health"}, {"text_idx": "#000004", "text": "Coronavirus/COVID-19: Guidance for Community Transport"}, {"text_idx": "#000005", "text": "Request your organisation\u2019s MiDAS No."}, {"text_idx": "#000008", "text": "Beth yw Rhwydweithiau Arloesi Cludiant?"}, {"text_idx": "#000010", "text": "Beth rydyn ni wedi\u2019i ddysgu hyd yn hyn"}, {"text_idx": "#000012", "text": "Cynhaliwyd ein Rhwydweithiau Arloesi Cludiant yn 2019 yn Abertawe, Conwy a Llandrindod. Yn ogystal a\u0302 chyfle i rannu gwybodaeth am y gwaith yr oedd Cysylltu Cymunedau yng Nghymru wedi\u2019i wneud hyd hynny, roeddent hefyd yn fforymau i siarad am y cysylltiadau rhwng cludiant cymunedol a\u2019r amgylchedd yn ogystal ag i hyrwyddo\u2019r cynlluniau hyfforddi newydd sydd ar gael fel rhan o\u2019r prosiect."}, {"text_idx": "#000013", "text": "Ymhlith y siaradwyr gwa\u0302dd, roedd Rod Bowen o Dolen Teifi, a soniodd am faint o gefnogaeth y mae ei fudiad wedi\u2019i chael gan Cysylltu Cymunedau yng Nghymru; yn ogystal a\u0302 Delyth Higgins o Adfywio Cymru a rannodd nodau ei mudiad a\u2019u syniadau am gynaliadwyedd a chludiant cymunedol; a Mike Entwisle o Gymdeithas Mudiadau Gwirfoddol Powys a fu\u2019n bwrw golwg ar ddyfodol hyfforddiant D1 yng Nghymru."}, {"text_idx": "#000014", "text": "Isod, gallwch weld cyflwyniad Rod. Mae Dolen Teifi yn ddarparwr cludiant cymunedol yng Ngheredigion sydd wedi derbyn cefnogaeth gan Cysylltu Cymunedau i gael gafael ar gyllid ar gyfer eu prosiect \u2018Cyfle i Deithio\u2019 yn ogystal a\u0302 manteisio ar hyfforddiant gan gynnwys hyfforddiant MiDAS a D1, hyfforddiant Llywodraethu a hyfforddiant Cymorth Dementia."}, {"text_idx": "#000015", "text": "Yn ein hail rownd o Rwydweithiau Arloesi Cludiant a gynhaliwyd yng Nghyffordd Llandudno, Y Drenewydd ac Abertawe, buom yn adeiladu ar syniadau a ffurfiwyd ar ddechrau\u2019r prosiect. Yn y digwyddiadau, cafwyd diweddariad ar gynnydd Cysylltu Cymunedau yng Nghymru, rhoddwyd sylw manwl i\u2019r dasg o lunio cais cyllido da ac ymunodd Trafnidiaeth Cymru a\u0302 ni a rhannu eu Strategaeth Drafnidiaeth arfaethedig."}, {"text_idx": "#000016", "text": "Un o brif uchafbwyntiau\u2019r digwyddiad hwn oedd y drafodaeth yngly\u0302n a\u0302 Strategaeth Drafnidiaeth Cymru. Roedd gan Drafnidiaeth Cymru syniad llawer gwell o sut y gallai cludiant cymunedol fod yn rhan o\u2019u cynlluniau wedi\u2019r drafodaeth hon. Roedd yn galonogol gweld bod Trafnidiaeth Cymru wedi cymryd sylw o rai o\u2019r trafodaethau a gafwyd yn ystod y digwyddiadau, ac wedi diweddaru eu strategaeth i ystyried pwysigrwydd y sector cludiant cymunedol ledled Cymru."}, {"text_idx": "#000018", "text": "Isod gallwch weld dau gyflwyniad a rannwyd yn y digwyddiad: golwg ar yr hyn sy\u2019n gwneud cais gwych am gyllid gan PAVO, yn ogystal a\u0302\u2019r diweddariad gan Trafnidiaeth Cymru."}, {"text_idx": "#000019", "text": "Cynhaliwyd ein cyfres gyntaf o ddigwyddiadau Rhwydwaith Arloesi Cludiant yng Ngwanwyn 2018 yn Wrecsam, Caernarfon, Arberth, Pontypridd a\u2019r Fenni er mwyn gwneud yn siw\u0302r y gallai\u2019r ystod ehangaf o fudiadau o bob rhan o Gymru fynychu."}, {"text_idx": "#000020", "text": "Ymhob digwyddiad aethom trwy nodau\u2019r prosiect, gan gasglu syniadau ac awgrymiadau pobl yngly\u0302n a\u0302 sut y gallen nhw gymryd rhan, a\u2019r ffordd orau y gallai\u2019r prosiect eu cefnogi. Buom hefyd yn trafod ymchwil i\u2019r ddarpariaeth cludiant cymunedol ledled Cymru, ynghyd a\u0302 nodi\u2019r meysydd cymorth yr oedd eu hangen ar y sector a\u2019r atebion posibl y gallai\u2019r prosiect adeiladu arnynt."}, {"text_idx": "#000021", "text": "Cafodd llawer o\u2019r trafodaethau yn y digwyddiadau hyn effaith ar nodau a chyfeiriad y prosiect yn ei gam cyntaf."}, {"text_idx": "#000024", "text": "Beth yw Cysylltu Cymunedau yng Nghymru?\nDewch i wybod mwy am y prosiect gan gynnwys ein newyddion diweddaraf a sut i gysylltu a\u0302'r ti\u0302m.\nDysgwch sut mae Cysylltu Cymunedau yng Nghymru yn sefydlu prosiectau a phartneriaethau newydd ledled Cymru.\nManylion y rhaglenni hyfforddi sydd ar gael trwy Cysylltu Cymunedau yng Nghymru a sut y gallwch chi gymryd rhan.\nLawrlwythwch adnoddau a luniwyd gan y ti\u0302m yn ystod y prosiect.\nDewch i wybod mwy am ein Rhwydweithiau Arloesi Cludiant a'r hyn rydyn ni wedi'i ddysgu wrth siarad a\u0302 darparwyr cludiant cymunedol a rhanddeiliaid ledled Cymru."}, {"text_idx": "#000025", "text": "Beth yw Cysylltu Cymunedau yng Nghymru?"}, {"text_idx": "#000027", "text": "Branding & Website by Tonik"}]